cyanic-selkie/wikianc huggingface dataset:
Walliese nasionale rugbyspan
Krisis en herstel (1920–1939)
Aan die begin van die 1930’s het die Walliese rugby ’n opswaai begin toon, alhoewel die land nog onder die uitwerkinge van die groot depressie gely het en baie klubs gesukkel het om te oorleef. Die WRU het wél daarin geslaag om rugby se gewildheid in Noord-Wallis te laat groei, maar hulle was in finansiële opsig nie goed gevestig nie en die enigste van die vier Tuisnasies wat nie oor sy eie stadion beskik het nie: Die Cardiff Arms Park moes gepag word en St Helen’s in Swansea is net geleen. Ten spyte van hierdie moeilike omstandighede het Wallis in 1931 sy eerste kampioenskap in nege jaar gewen. Daardie jaar het Wallis vir die eerste keer sedert die Eerste Wêreldoorlog dieselfde span vir twee agtereenvolgende wedstryde ingespan toe hulle teen Engeland en Skotland te staan gekom het.
Naoorlogse tydperk (1945–1968)
In 1945 en 1946 is die Victory Internationals uitgespeel – ’n reeks van wedstryde teen nasionale en militêre keurspanne wat nie die volle toetsstatus geniet het nie. Die jaarlikse toernooi is vanaf 1947 hervat en met Frankryk se hertoelating was die toernooi vir die volgende vyf dekades weer die Vyfnasies. In dieselfde jaar het Wallis die kampioenskap met Engeland gedeel, maar in 1948 het Wallis sy eerste tuisnederlaag teen Frankryk gely. Die ekonomiese situasie het in die naoorlogse tydperk duidelik verbeter, wat ook tot groter gehore gelei het. Hierdie effek is met die eerste televisieuitsendings van toetswedstryde versterk. Die span se prestasies het ook aansienlik verbeter: In 1950 het 1952 Wallis die Vyfnasies saam met ’n Grand Slam gewen. Vanaf 1954 tot 1956 het die Walliesers in drie agtereenvolgende toernooie geseëvier, waartydens hulle die titel in 1954 met Engeland en Frankryk asook in 1955 met Frankryk gedeel het. Daarbenewens het hulle verskeie suksesse teen spanne van die Suidelike Halfrond behaal. In 1947 en 1958 het hulle Australië maklik verslaan, en in 1953 is Nieu-Seeland met 13–8 geklop. Daarteenoor het Wallis in 1951 ’n nederlaag teen Suid-Afrika met 3–6 gely, alhoewel hulle die lynstaan oorheers het.
Die Vyfnasies 1950 word nie net vir Wallis se eerste Grand Slam sedert 1911 onthou nie, maar ook vir die vliegtuigongeluk in Llandow. Op 12 Maart 1950 het ’n groep Walliese ondersteuners, wat die beslissende wedstryd in Dublin bygewoon het, met ’n huurvlug teruggekeer. Tydens landing het die vliegtuig, ’n Avro Tudor, neergestort, waarby 80 van die 83 passasiers aan boord dood is. Dit was die destyds ergste siviele vliegtuigramp. Die nasionale span se tuiswedstryde was tydens die laaste sewe dekade amper gelyk tussen Cardiff en Swansea opgedeel. In Junie 1953 het die WRU die vervalle toestand van St Helen’s in Swansea nie langer geduld nie en tydens sy algemene jaarvergadering daarop besluit om in 1955 vir die laaste keer op St Helen’s te speel en in die toekoms uitsluitlik die Cardiff Arms Park as amptelike tuisstadion in te span. In 1956 het Wallis die Vyfnasies-titel ingepalm, maar aansluitend ’n swakker fase betree. Eers in 1964 het hulle weer ’n toernooi gewen, in 1965 en 1966 het twee verdere titels gevolg.
Herlewing (sedert 2004)
Tydens die Rugbywêreldbeker 2015 is Wallis saam met Australië en die gasheer Engeland in ’n soort “doodsgroep” geloot. Ná hul oorwinning in die eerste wedstryd teen Uruguay het Wallis Engeland naelskraap met 28–25 verslaan. Hul daaropvolgende oorwinning teen Fidji het Wallis tot die kwarteindrondte laat vorder, wat ’n nederlaag teen die Wallabies nie kon verhoed nie. In die kwarteindstryd is hulle deur Suid-Afrika met 23–19 verslaan, nadat hulle teen halftyd met 13–12 voorgeloop het. In 2016 het Wallis drie agtereenvolgende wegnederlae teen Nieu-Seeland gely, maar vanaf 2016 tot 2018 vier agtereenvolgende oorwinnings teen Suid-Afrika aangeteken.
Tydens die Sesnasies 2019 het Wallis sy altesaam twaalfde Grand Slam en sy vierde in 14 jaar beklink. Ná ’n oorwinning teen Engeland tydens sy voorbereiding op die Rugbywêreldbeker 2019 het Wallis op 19 Augustus 2019 vir die eerste keer die eerste plek op Wêreldrugby se wêreldranglys behaal, en die posisie vir twee weke beklee. Tydens die Rugbywêreldbeker 2019 in Japan het Wallis al sy vier groepwedstryde teen Georgië, Australië, Fidji en Uruguay gewen. In die kwarteindstryd het hulle Frankryk naelskraap met 20–19 uitgeskakel, maar Wallis is in die halfeindstryd deur die latere kampioen Suid-Afrika met 20–19 verslaan. In die klein finale om die derde plek is Wallis deur Nieu-Seeland geklop.
Kleure en embleem
Wallis speel tradisioneel in skarlakenrooi truie, wit broeke en rooi sokkies. Vir die 2015–16-seisoen het die trui se ontwerp vir die eerste keer goud bevat. Die truie is met die Prins van Wallis se vere geborduur, dié vere is in die 19de eeu deur die WRU pleks van ’n ander Walliese simbool, die preie, verkies om die land se lojaliteit aan die Verenigde Koninkryk te beklemtoon. In 1991 is die oorspronklike generiese motief deur ’n meer gestileerde weergawe vervang om van die toestel ’n handelsmerk te maak. Die oorspronklike leuse onder die vere was Ich dien (Duits vir: “Ek dien”), maar dit is in die nuwe ontwerp deur die hoofletters “WRU” vervang.
Toetswedstryde
Wedstryde teen verskeie saamgestelde spanne tydens oorsese toere van die amateurtydperk en die deur die Walliese Rugbyunie (WRU) nieerkende wedstryde teen nielede het vir ’n lang tydperk nie die volle status van toetswedstryde geniet nie – selfs nie terugwerkend nie. Terwyl die wedstryde tydens die Victory Internationals nie as toetswedstryde beskou word nie, erken die WRU die destyds gekeurde spelers as nasionale spelers.
Kristeligt Dagblad
Laat in 2008 en vroeg in 2009 was die koerant weer op dreef. Die sirkulasie en lesertal het weer toegeneem en die koerant is weer een van die vinnigste groeiende koerante in Denemarke.
São Thomé (skip)
'n Verslag van die ramp is geskryf gegrond op die verhale van die enkele oorlewendes. Weens swak waterdigting het die skip vinniger begin lek as wat die water uitgepomp kon word. Dus het die skip stadig gesink. Die offisiere het met die enigste sloep vertrek en die skip en sy 375 bemanningslede, vroue en slawe aan hul lot oorgelaat. Twee dae later het die sloep met amper 100 mense die kus by óf St. Luciabaai óf die Sibayameer bereik.
Mark Rutte
Rutte III
In die verkiesings van 15 Maart 2017 ly die PvdA 'n vernietigende nederlaag. Hulle setels verminder van 35 na net 9 setels. Rutte se party die VVD verloor ook 8 setels, maar sy party bly die grootste een. Die populiste van Wilders styg van 15 na 20 en eindig as tweede party, maar hierde beperkte styging word ook in buiteland as 'n oorwinning vir Rutte gesien. Dit word na die brexit-referendum in die VK en die verkiesing van Trump in die VS gesien as 'n 'duidelike oorwinning op die ekstremisme' in die woorde van die Franse president Hollande. Sedert 16 Maart het hy probeer om 'n derde kabinet saam te stel, maar dit was nie eenvoudig gewees nie, omdat hy daarvoor die steun van drie ander partye nodig had.
UMngeni Plaaslike Munisipaliteit
Die uMngeni Plaaslike Munisipaliteit is een van die plaaslike munisipaliteite in die uMgungundlovu-distriksmunisipaliteit in KwaZulu-Natal, Suid-Afrika.
W.A. Joubert
Sy kanselarbeid het altyd getuig van grondige voorbereiding. In keurige Nederlands het hy sy boodskap aan die gemeente gelewer. Hy was 'n man tot wie die jongere predikante altyd graag opgesien het. Ruim was hy ook van blik wat die taal betref. Die taalvorm wat op die kansel en in sy korrespondensie gebruik het, was Nederlands, maar vir kinders het hy in Afrikaans geskryf, soos die Bybelse prenteboek vir die Afrikaanse kinders (1929) in ses dele, en Groot Bybelse prenteboek (1923).
Japan Nasionale Roete 323
Japan Nasionale Roete 323 is 'n nasionale snelweg in Japan.
Multatuli
In Junie 2002 is Max Havelaar deur die Maatschappij der Nederlandse Letterkunde verklaar tot die belangrikste Nederlandstalige letterkundige werk van alle tye. In 2004 het Dekker 34ste gekom in ’n stemming vir “Die grootste Nederlander.”
MiG-17
Gebruik in ander lande
Die Warskouverdrag-lande het ook die vliegtuig gebruik vir grondaanvalle; dit was met vuurpyle en bomme toegerus.
Studievaardighede
Repetisie en "papegaaiwerk"
Memorisering is die proses van geheuevaslegging. Memorisering is dikwels 'n doelbewuste verstandelike proses om geheuevaslegging te doen om items later weer te onthou  soos ervarings, name, aanstellings, adresse, telefoonnommers, lyste, stories, gedigte, foto's, kaarte, diagramme, feite, musiek of ander visuele, ouditiewe of taktiese inligting. Memorisering kan ook verwys na die proses om spesifieke data in die geheue van 'n toestel te stoor. Een van die mees basiese benaderings om enige inligting te leer is eenvoudig om dit te herhaal. Dit behels die lees van notas of 'n handboek asook die herskryf van notas.
Lyfstraf in skole
Kanada
In Canadian Foundation for Children, Youth and the Law v. Canada (2004) het die Hoër Hof skool lyfstraf verbied. In openbare skole was 'n rubber gordel die algemene manier om lyfstraf toe te pas op die hande, terwyl private skole dikwels 'n plank of rottang gebruik het op die kind se agterstewe. In baie dele van Kanada is die gordel nie gebruik sedert die 1970's of selfs vroeër nie: daar word beweer dat dit nie gebruik is in Quebec sedert die 1960's nie, en Toronto het dit  verban in 1971. Sommige skole in Alberta het die gordel gebruik tot met die verbod in 2004.
Studievaardighede
Spasiëring
Spasiëring, ook genoem Verspreide Leer deur sommige, help individue om meer inligting vir 'n langer tyd te onthou as wanneer daar net een studievaardigheid toegepas word. Wanneer spasiëring bykomend tot ander studiemetodes gebruik word, verbeter die retensie en die prestasie in toetse. Spasiëring is veral nuttig vir die vaslegging en onthou van nuwe materiaal. Die teorie van spasiëring is dat studente nie in een lang sessie al hul werk indruk nie, maar dit oor verskeie sessies en selfs dae versprei. Die wetenskap agter dit lui volgens Jost se Wet van 1897 "If two associations are of equal strenght but of different age, a new repetition has a greater value for the older one". Dit beteken dat indien 'n persoon eenkeer twee onderwerpe leer, op verskillende tye, hy makliker die onderwerp sal onthou wat meer onlangs bestudeer is.
Wit vrou van die Brandberg
Tekening
In die Brandberg is daar 'n besonder groot aantal rotstekeninge. Teen die agterste muur van die Maack-grot is verskeie tekeninge van diere en mense van verskillende ouderdomme in 'n variasie van kleure. Die sentrale figuur is 'n mens van ongeveer 40 cm. Die boonste deel van die liggaam is rooibruin ingekleur en die onderste deel van die romp en die bene is wit. Die liggaam is versier met 'n string kraletjies en ringe om die enkels. Op die kop met lang rooi hare is wit krale en aan die voete sandale. In die hande het die figuur 'n pyl en boog en dalk 'n skild.
Aston Martin
Die maatskappy is in 1913 deur Lionel Martin en Robert Bamford gestig. Tussen die Eerste en Tweede Wêreldoorloë het die firma 'n paar keer in en uit bedryf gegaan. Lionel Martin verlaat die maatskappy in 1926. Daarna is dit van die een persoon aan 'n volgende verkoop, totdat David Brown dit in 1947 gekoop het. Brown het ook Lagonda gekoop, en gebruik Lagonda-enjins in sy motors. Die Aston Martins wat tydens Brown se besit gebou is, het die letters "DB" in die naam gehad. In 1959 wen 'n Aston Martin die 24-uur wedren by Le Mans.
Leo Weinthal
Leo Weinthal was 'n Suid-Afrikaanse joernalis. Hy is in 1865 in Graaff-Reinet gebore. Hy was verbonde aan nuusblaaie in die vroeë Johannesburg en Pretoria. Hy was die redakteur van die Krugergesinde Engelse tydskrif, Press en korrespondent vir The Times, Daily Telegraph en Reuters. Hy was 'n intieme vriend van president Paul Kruger. Na die Tweede Vryheidsoorlog vestig hy hom in Engeland en stig in 1902 die African World. Hy het The Story of the Cape to Cairo Rail and River Route in 1923 in vyf boekdele gepubliseer. Hy is in 1930 oorlede.
Herbert Baker
Loopbaan in Suid-Afrika
In 1900 het Cecil Rhodes besef dat Baker se argitekopleiding nie die presiese klassieke tradisies insluit wat hy geglo het geskik was vir die monumentale geboue wat hy so graag in Suid-Afrika wou sien nie en het hy vir Baker gestuur om in Italië, Griekeland en Egipte die klassieke boustyle te bestudeer. Die gevolg van hierdie reise kan gesien word in die meer gekunstelde werk wat hy na sy terugkeer in monumente en openbare geboue openbaar het. Die bedoeling was egter nie om hierdie style na te aap nie: Rhodes en Baker wou saam 'n boustyl eie aan Suid-Afrika skep en baie van Baker se werk was opdragte wat direk van Rhodes afkomstig was.
Loopbaan elders
Baker het op 4 Februarie 1946 op die ouderdom van 82 gesterf. Sy as is in die Westminster-abdy in Londen begrawe.
Nalatenskap
Baker het 'n groot bydrae totdat die ontwikkeling van Suid-Afrikaanse boukunde gelewer deur sover moontlik slegs materiaal te gebruik wat in Suid-Afrika vervaardig was. Voor Baker was so iets haas ondenkbaar en was feitlik alle boumateriaal ingevoer, maar hy het bewys dat ook hout, glas en klip goeie boumateriaal is. Ook die Uniegebou is byna uitsluitlik van inheemse produkte gebou. Baker het nie slegs nuwe huise ontwerp nie, maar ook 'n aantal skemas vir stadsbeplanning gedoen. Hy het nuwe kerke, veral Anglikaanse kerke, ontwerp, maar ook 'n reuse aantal beskadigde kerke gerestoureer.
Lys van werke
Hier volg sommige van Herbert Baker se werke.
Moshe Lion
Sedert 2013 is hy 'n lid van die bestuur van die Jerusalem-munisipaliteit en sedert 2014 ook bestuursvoorsitter by die Mayanei HaYeshua Medies Sentrum in Bnei Brak.
The Beatles
Onder hulle treffers tel Love Me Do, I Want to Hold your Hand, A Hard Day’s Night, Yellow Submarine en Sergeant Pepper’s Lonely Hearts Club Band.
Dorothy Young
Dorothy Young (3 Mei 1907 – 20 Maart 2011) was 'n Amerikaanse aktrise. Sy was bekend vir haar rolle in die televisiereekse Biography (1987) en E! Mysteries & Scandals (1998).
Diamond Head
Geologie
Die uitgestrekte krater beslaan 'n oppervlakte van 1,5 vierkante kilometer. Sy suidwestelike rand is hoër aangesien die as tydens die uitbarsting deur die wind in hierdie rigting gewaai is. Die berghange is as gevolg van reën, wind en die inwerking van seewater geërodeer. Die vulkaankeël word aan die seekant deur 'n koraalrif beskerm.
Sinkoksied
Sinkoksied is 'n anorganiese verbinding met die formule ZnO. ZnO is 'n wit poeier wat in water onoplosbaar is, en dit word wyd gebruik as 'n toevoeging in talle materiale en produkte, waaronder rubber, plastiek, keramiek, glas, sement, smeermiddels, verf, salf, kleefmiddels, seëlmiddels, pigmente, voedsel, batterye, ferrits, brandvertragers en noodhulpbande. Alhoewel dit natuurlik voorkom as die mineraal sinkiet, word die meeste sinkoksied sinteties vervaardig.
Chemiese eienskappe
Kristallyne sinkoksied is termokromies, en verander van wit na geel as dit in lug verhit word en na koeling na wit terugkeer. Hierdie kleurverandering word veroorsaak deur 'n geringe suurstofverlies by hoë temperature om die nie-stoigiometriese Zn1+xO te vorm, waar teen 800°C, x =0,00007.
Golf van Aden
Die Golf van Aden is deur die Bab-el-Mandeb ("Poort van Trane") met die Rooisee verbind, wat opsig self deur die Suezkanaal aan die Middellandse See verbind is. Dit vorm 'n belangrike seestraat wat skeepvaart tussen die Middellandse See en die Indiese Oseaan moontlik maak. Belangrike hawestede wat hier voorkom is: Djibouti in die gelyknamige land Djiboeti, Bosaso in Somalië, en Berbera en Aden in Jemen.
Agtergrond
Die antieke Grieke het die golf as een van die belangrikste dele van die Rooisee beskou. Dit is later deur die Moslems oorheers, aangesien die gebied rondom die golf na Islam bekeer het. Vanaf die laat 1960's het daar 'n groter Sowjet-vlootteenwoordigheid in die Golf geheers. Die belangrikheid van die Golf van Aden het afgeneem toe die Suezkanaal gesluit is, maar dit is herleef toe die kanaal in 1975 heropen is, nadat dit deur die Egiptiese regering verdiep en verbreed is.
Hidrografie
Die temperatuur van die Golf van Aden wissel tussen 15 °C en 28 °C, afhangende van die seisoen en die voorkoms van moesons. Die soutgehalte van die golf op 10 meter diepte wissel van 35,3 % langs die oostelike Somaliese kus tot so hoog as 37,3 % in die golf se middel, terwyl die suurstofinhoud in die Golf van Aden op dieselfde diepte tipies tussen 4,0 en 5,0 mg/L is.
Ekologie
Die Golf van Aden, 'n geologiese jong watermassa, het 'n unieke biodiversiteit wat baie variëteite visse, koraal, seevoëls en ongewerwelde diere bevat. Hierdie ryk ekologiese diversiteit het voordeel getrek uit 'n relatiewe gebrek aan besoedeling gedurende die geskiedenis van menslike bewoning rondom die golf. Omgewingsgroepe vrees egter dat die gebrek aan 'n gekoördineerde poging om besoedeling te beheer die golf se ekosfeer in gevaar kan stel. Walvisse, dolfyne en doegongs was eens algemeen voordat dit ernstig verminder is deur kommersiële jagtogte, insluitend deur massa-onwettige jagtogte deur die Sowjetunie en Japan in 1960's tot 70's. Kritiek bedreigde Arabiese boggelrugwalvisse is eens in groot getalle gesien, maar net 'n paar groot walvisse kom nog in die golfwaters voor, insluitend blouwalvisse, die tandwalvisse van die diep-seë soos Potvis en tropiese bottelneuswalvisse.
Leonard Matsoso
In 1980 is een van sy werke wat oorspronklik vir die São Paulo-Biënnale van 1979 gekies is, by die Houston Festival of Art in die VSA en later ook by die Spoleto Festival in Suid-Carolina, en in Washington, D.C., Chicago en New York uitgestal nadat Suid-Afrika se deelname aan die biënnale gekanselleer is.
Piet Mondriaan
Mondrian kom in 1911 van Nederland in Parys aan. Hy het hier eksperimente in kubisme teëgekom. Dit merk die begin van 'n tydperk van diepgaande verandering in sy werk. Om homself met die avant-garde in Parys te integreer, het hy 'n 'a' van die Nederlandse spelling van sy naam (Mondrian) verwyder.
Lys van planetêre newels
Hier volg ’n lys van die bekendste planetêre newels:
Le Roux Smith le Roux
Loopbaan in Europa
"The Tate Affair also highlights a shift in expectations of art museums and their directors. While in the 1950s criticism focused on acquisitions and prices, today the emphasis is on curating coherent and accessible exhibitions and displays, a quality judged as much by visitor figures as by art world opinion. In recent praise of two national museum directors, Nicholas Penny of The National Gallery and Sandy Nairne of the National Portrait Gallery, on the occasion of their retirements, more attention has been paid to audiences attracted than works acquired. This shift may appear subtle, there is a clear continuing concern for the best use of public funds, but it is perhaps indicative of an art world weary of debates over artistic quality and value, and more concerned with the communicability of art and ideas."
Ná die Tate-affair
Tydens sy jare in Londen was Le Roux aktief betrokke by die uitsaaiwese as omroeper en het onder meer 'n weeklikse program behartig waarin hy 'n brief uit Londen aan Suid-Afrikaanse luisteraars tuis voorgelees het. Sy insiggewende uitsendings het hom groot aansien verwerf.
Carl Jakob Sundevall
Hy is vereer met vier reptiele wat na hom genoem is: Elapsoidea sundevalli, Leptotyphlops sundewalli, Mochlus sundevalli en Prosymna sundevallii.
Uraanverryking
Die term uraanverryking verwys na die fisiese en chemiese metodes wat gebruik word om die aandeel van 'n bepaalde isotoop in 'n uraanmengsel te verhoog, sodat dit vir kernsplitsing of kernversmelting geskik is.
Irina Allegrowa
Biografie
Haar debuutalbum is deur haar destydse buurman en vriend Igor Nikolajef geskryf en vervaardig. Die enkelsnit Strannik ("Wandelaar") het 'n groot treffer geword, net soos die album wat nommer een op die trefferlys bereik en daar byna een jaar lank gebly het. Vir haar tweede album Oegonsjitsa (1994) het sy die Russiese toekenning Owatsija as beste vroulike popster ontvang en 'n konserttoer in die Verenigde State onderneem.
Huperion (maan)
Huperion (Grieks: Ὑπερίων), ook bekend as Saturnus VII, is ’n maan van Saturnus wat in 1848 ontdek is. Dit het ’n kenmerkend onreëlmatige vorm, chaotiese rotasie en ’n onverklaarbare, sponsagtige voorkoms. Dit was die eerste maan wat ontdek is wat nie rond is nie. Die maan is deur William Bond, George Bond en William Lassell ontdek.
Vorm
Huperion is een van die grootste liggame bekend in die Sonnestelsel wat ’n onreëlmatige vorm het en dus nie in hidrostatiese ewewig is nie. Die enigste maan wat groter en onreëlmatig is, is Neptunus se maan Proteus. Die grootste krater op Huperion is sowat 121,57 km in deursnee en 10,2 km diep. ’n Moontlike verklaring vir die maan se onreëlmatige vorm is dat dit deel van ’n groter liggaam was wat lank gelede deur ’n groot botsing opgebreek is. ’n Proto-Huperion kon ’n deursnee van 350-1 000 km gehad het. Oor sowat 1 000 jaar kon uitwerpsels van ’n hipotetiese Huperion-botsing die maan Titaan teen lae snelhede getref en vlugtige stowwe in Titaan se atmosfeer laat opbou het. 195px|duimnael|links|Huperion, deur Cassini afgeneem.
Galblaas
Die galblaas vorm 'n reservoir vir die galvloeistof wat deur die lewer geproduseer word. Die galblaas het 'n wateronttrekkende werking op die gal wat sodoende aangedik word en 'n tipiese groen kleur kry. Die hoeveelheid gal wat na die derm afgevoer word hang af van die hoeveelheid vet in die derm wat verteer moet word.
Indiese Suid-Afrikaners
Passasier Indiërs
Die res van die Indiese immigrasie was van passasier Indiërs, wat uit handelaars bestaan het. Hulle het vir hul eie vervoer betaal en het as Britse Onderdane gereis. Hierdie immigrant Indiërs wat handelaars geword het, was van verskillende godsdienstige agtergronde, naamlik Hindoe en Moslem en grootliks uit Gujarat (insluitend Memons en Surtis); Konkanis, en Urdu-sprekers van Uttar Pradesh het ook later aangekom. As gevolg van hul kleredrag is na Indiese Moslem handelaars soms as "Arabiese handelaars" verwys.
Transvaal
Na die einde van die tweede Anglo-Boereoorlog het die nuwe Britse regering van die Transvaalkolonie voortgegaan om diskriminerende praktyke teen Indiërs te handhaaf.
Apartheid
Daar is teen Indiërs deur apartheid swetgewing, soos die Groepsgebiedewet van 1950, gediskrimineer. Hulle is gewelddadig na Indiese townships verskuif, en hul bewegings is ook beperk. Hul binnekoms tot die Oranje-vrystaat was sterk verbied en hulle moes eers spesiale toestemming kry voordat hulle die provinsie kon besoek. Hulle is ook, as ’n saak van die staatsbeleid, ’n minderwaardige onderwys in vergelyking met Blanke Suid-Afrikaners gegee. Die Asiatiese grondbesitwet en die Indiese Verteenwoordigerwet van 1946 is herroep.
Tydens die jare van apartheid is rassistiese uitdrukkings gebruik om na Indiërs in Suid-Afrika te verwys, waaronder die rassistiese bynaam 'koelie'.
Tale
Engels is die moedertaal van die meeste Indiese Suid-Afrikaners. ’n Minderheid, veral ouer mense, praat nog steeds ’n paar Indiese tale soos Hindi, Gujarati, Marathi, Odia, Tamil, Telugu en Urdu as eerste of tweede taal. Behalwe Engels en die verpligte tweede taal wat op skool geleer moet word (Afrikaans of Zoeloe), praat die meeste van die jonger geslag Indiërs geen ander tale nie.
Anaërobiese vertering
Gebruike
In ontwikkelende lande bied eenvoudige anaërobiese verteringstelsels die moontlikheid van goedkoop, lae-koste energie vir kook- en beligtingsdoeleindes. Anaërobiese verteringsfasiliteite is deur die Verenigde Nasies se Ontwikkelingsprogram erken as een van die belowendste gedesentraliseerde energiebronne.
Die proses
Daar bestaan 'n aantal bakterieë wat betrokke is in die anaërobiese verteringsproses insluitende asynsuurvormende bakterieë (asetogenese) en metaanvormende bakterieë (metanogenese). Hierdie bakterieë verteer die voermateriaal wat dan 'n verskillende aantal prosesse ondergaan om dit na intermediêre molekules omskakel insluitend suikers, waterstof en asynsuur alvorens dit uiteindelik na biogas omgeskakel word.
Soos in die geval van aërobiese stelsels vereis die bakterieë in anaërobiese stelsels 'n bron van elementêre suurstof om te kan groei en voort te plant. In 'n anaërobiese stelsel is daar nie suurstofgas teenwoordig nie, aangesien die geseëlde houers verhoed dat suurstof vanuit die lug die stelsel binnegaan. Anaërobe verkry dus hul suurstof vanuit ander bronne as die atmosfeer. Die suurstofbron vir hierdie mikro-organismes kan die organiese materiaal self wees of alternatiewelik die anorganiese oksiede in die voermateriaal. As die suurstof afkomstig is van die organiese materiaal is die intermediêre eindprodukte gewoonlik alkohole, aldehiede en organiese sure plus koolstofdioksied. In die teenwoordigheid van gespesialiseerde metanogene word die intermediêre produkte omgeskakel na die 'finale' eindprodukte naamlik metaan, koolstofdioksied en spoorhoeveelhede waterstofsulfied. In 'n anaërobiese stelsel word die chemiese energie in die organiese materiaal vervat grootliks deur die metanogeniese bakterieë vrygestel.
Kirill Käro
Kirill Käro (gebore 24 Februarie 1975) is 'n Russiese akteur. Hy is bekend vir sy rol in die televisiereeks Лучше, чем люди (2018).
W. Somerset Maugham
W. Somerset Maugham (25 Januarie 1874 – 16 Desember 1965) was 'n Engelse skrywer van romans, toneelstukke en kortverhale. Of human bondage (1915) en The razor's edge (1944) behoort tot sy beste werke.
Erica evansii
Erica evansii is 'n plant wat tot die genus Erica behoort. Die plant is inheems aan KwaZulu-Natal, Mosambiek, Vrystaat en Zimbabwe.
Mitla
Die Prehistoriese Grotte van Yagul en Mitla in die Sentrale Oaxacavallei is in 2010 deur Unesco as wêrelderfenisgebied gelys.
Eskimo-newel
NGC 2392 is meer as 2 870 ligjare van die Aarde af en is in die sterrebeeld Tweeling deur ’n klein teleskoop sigbaar.
Liggaamlike Opvoeding
Fisiese onderwys in Asië
In die Filippyne is liggaamsoefening verpligtend vir die hele duur van die skoolloopbaan. Andersins kry leerlinge die opsie om die Leaving Certificate Vocational Programme te doen vir die vyfde en sesde jaar. By sommige skole is daar geïntegreerde gevegskunsopleiding in die fisiese onderwyskurrikulum. In Indonesië ontvang alle studente, wat wissel van kleuterskool tot hoërskool, liggaamsopvoeding as deel van hul kurrikulum. Die kinders van kleuterskool tot Graad 3 het gimnastiek, vanaf Graad 4 word leerders bekendgestel aan die tradisionele gevegskuns Pencak Silat en spanspele soos pluimbal, tennis, sokker, futsal, bofbal, basketbal, ens. Met aanvang van Junior Hoërskool word verskeie ander speletjies soos basketbal, vlugbal, krieket, tennis, pluimbal, kho kho, kabaddi, ens. bygevoeg.
Abrahamitiese gelowe
120px|duimnael|Simbole van die drie grootste Abrahamitiese gelowe: (van bo) die Joodse Ster van Dawid, die Christelike kruis en die Islamitiese ster en sekelmaan.
Liggaamlike Opvoeding
Tendense
Ander tegnologie wat gebruik kan word in Liggaamsopvoeding is videoprojektors, GPS en selfs speletjiesisteme soos Kinect, Wii Fit en Dance Dance Revolution. Projektors kan gebruik word om studente te wys hoe 'n goeie postuur lyk of hoe om sekere speletjies te speel. GPS-stelsels kan gebruik  word om studente aktief te kry in 'n buitelugsituasie en onderwysers kan studente op maniere wys hoe om fiks te bly binne en buite die klaskamer.
Georges Seurat
Die taal van kleur
Seurat het by die idee van 'n wetenskaplike benadering tot skilder aanklank gevind. Nes 'n musikant kontrapunt en variasie gebruik om harmonie in musiek te skep, het hy geglo dat 'n kunstenaar kleur kan gebruik om harmonie en emosie in kuns te skep. Hy het aangevoer dat die wetenskaplike aanwending van kleur soos enige ander natuurwet was. Hy was van mening dat die kennis van persepsie en optiese wette gebruik kon word om 'n nuwe kunstaal te skep wat op 'n eie heuristiek gebaseer was. Hy het hom voorgeneem om hierdie taal deur die gebruik van lyne, kleurintensiteit en kleurskema voor te stel. Seurat het hierdie taal Chromoluminarisme genoem.
Mark Nixon
Nixon het reeds vele toekennings ontvang, waaronder eerste pryse in die Adolph Hallis-klavierkompetisie in 1994 en die Nederburg-UNISA Nasionale Klavierkompetisie in 1998. In 1997 is die twee mees gesogte beurse in SA aan hom toegeken: die SAMRO-beurs vir pianiste en die UNISA PJ Lemmer-beurs vir uitvoerders. In 2000 was hy geselekteer as "Young Concert Artist" (soloklavier) van die Nasionale Federasie van Musiekverenigings in die Verenigde Koninkryk (nou bekend as Making Music). In 2008 is hy weer gekies, hierdie keer as deel van 'n duet saam met die sopraan Erica Eloff. Hy het as konsertsolis saam met al die Suid-Afrikaanse orkeste, die Rotterdamse Filharmoniese Orkes en met verskeie orkeste in Engeland opgetree. As solo-opvoerder en pianis-begeleier het hy wydverspreid in Suid-Afrika sowel as by die Wigmore Hall, Purcell Room en Linbury Theatre-Covent Garden in Londen sowel as by talle musiekverenigings regoor die Verenigde Koninkryk verskyn.
Honda Ballade/Honda Civic
Die naam van die motor is die Franse woord vir 'n "ballade". Die Ballade het in Japan meegeding met die Toyota Sprinter, die Nissan Laurel Spirit en Nissan Sunny.
Honda Civic
Vir 1987 is die Honda Civic aansienlik herontwerp, met 'n wêreldwye vrystelling in 1988. Die suspensie het 'n radikale opset wat Honda "dubbelmikveringsuspensie" noem op al vier hoeke, die asafstand het ook toegeneem tot 2500 mm. Die bakwerk is ten volle herontwerp met 'n laer enjinkaplyn en meer glasoppervlak, wat heelwat minder sleur tot gevolg gehad het. Die agtervering kan meer akkuraat beskryf word as 'n multi-skakel sleeparmsuspensie, aangesien die boonste beheerarm slegs 'n enkele anker het.
Kragtiger enjins
Die basismodel van die vierde geslag Civic het 'n 1.3 L enkelbonokas gehad, maar hierdie enkelvergasserenjin was nie beskikbaar vir die Japannese en Amerikaanse markte nie.
Maar daar was meer om te kom, en teen die einde van 1989 was die topmodel-luikrug die nuwe SiR, toegerus met 'n 1.6 L, 160 PS (118 kW; 158 pk) teen 7600 opm "B16A" DBNA-VTEC-enjin. Dit was die eerste B-enjin, en ook die bekendstelling van Honda se veranderlike kleptydreëling en elektroniese klepbeheertegnologie, of VTEC. Deur die verskaffing van twee verskillende nokasprofiele - een vir brandstofekonomie, en een vir prestasie - het die VTEC-enjins 'n hoë-toere, natuurlik geaspireerde presedent vir toekomstige prestasievariante van die Honda Civic daargestel.
Abbo
Bekende naamdraers:
Holografie
Soorte sekuriteitshologramme
Hologramme word geklassifiseer in verskillende soorte met verwysing na die graad of vlak van optiese sekuriteit wat by hulle ingesluit is tydens hul vervaardigingsproses. Die verskillende klassifikasies word hieronder beskryf.
Boekenhoutfontein
Geskiedenis
Op 19 Januarie 1862 het Kruger die plaas van J. Bronkhorst gekoop, maar eers op sy plaas Waterkloof (wes van Rustenburg) bly woon. Daarna woon hy en sy gesin slegs in die wintermaande op Boekenhoutfontein, maar van 1873 vestig hy en sy tweede vrou, Gezina, hulle permanent daar omdat dit 'n gesonder klimaat het. Hulle woon daar tot 1883, die jaar waarin hy president word, maar dit bly sy eiendom tot sy dood. Tydens die Tweede Vryheidsoorlog het die opstal nie die verskroeideaardebeleid van die Britte ten prooi geval nie, maar wel ernstige skade opgeloop.
Restourasie
In 1968 is die plaas deur die Kruger-afstammelinge aan 'n groep sakemanne verkoop wat die eiendomsreg aan die Stigting Simon van der Stel oorgedra het. Johan de Ridder was die argitek verantwoordelik vir die restourasie. Toe dit in 1971 voltooi is, is die huis tot monument verklaar. Die restant van die plaas word omring deur die platinummyne van die Bafokeng en wildplase vir toerisme.
Monument
en die aarde gewyde grond,
Opgerig deur die Lenteskool
Horlosie
Die eerste meganiese horlosies
Die heel vroegste meganiese horlosies is aangedryf volgens 'n beginsel wat 500 jaar lank in gebruik sou bly en selfs vandag nog in sommige horlosies aangewend word – die energie van vallende gewigte. Hierdie gewigte is aan toutjies opgehang wat om 'n silinder opgedraai is wat deur middel van 'n wiel aan die horlosie se ratwerk verbind is. Om te verhoed dat die draaiende silinder en die ratstelsel te vinnig versnel en die energie van die gewigte te vinnig opgebruik word, is daar 'n remmende meganisme ingeskakel wat die echappement genoem word en elke keer net een tand van die rat laat verspring. Die uurwerk is verbind met 'n enkele wyser wat oor 'n wyserplaat loop waarop 24 ure afgemerk is.
Die Shortt-horlosie
Nadat die slaafhorlosie die sein uitgestuur het, word 'n sinchronisasiesein van die meesterhorlosie na die slaafhorlosie teruggestuur, waardeur die volgende impuls, presies 'n halwe minuut na die vorige impuls, na die meesterslinger teruggestuur kan word. Klein afwykings wat in die slaafhorlosie kan ontstaan, werk in hierdie geval nie kumulatief nie maar word telkens gekorrigeer. Die beweging van die slinger word nie beïnvloed deur wrywing en slytasie in 'n echappement nie.
Draagbare horlosies
'n Chronometer is volgens die Internasionale Bond van Horlosiemakers gewoonlik 'n draagbare, besonder noukeurige horlosie van hoë kwaliteit wat aan die eise van die sterrekunde voldoen. Hierdie horlosie is toegerus met 'n spesiale echappement waarby die impuls aksie en die blokkering apart geskied. Verder is dit ook toegerus met 'n meganisme wat die veerkrag konstant hou en kompenseer vir alle temperatuurinvloede. Die chronometer is as gevolg van al die bykomende meganismes groter en swaarder as gewone horlosies. Die chronometer wat op skepe gebruik word, word in 'n kardanring gemonteer sodat dit altyd horisontaal hang. Met die ontwikkeling van die radio het die chronometer se aanvanklike belangrikheid as instrument by die bepaling van lengtelyne sterk afgeneem.
Ortodokse Kerk in Oekraïne
Geskiedenis
Die Oekraïens-Ortodokse Kerk, wat nog tot en met 1990 onder die Russies-Ortodokse Kerk geval het, staan tradisioneel in die politieke spanningsveld tussen Kijif en Moskou. Die kerkhoof, die metropoliet in Kijif wat sy amptelike setel in die Kijifse Klooster van die Grotte het, val onder die gesag van die Ortodokse patriarg in Moskou. Baie gelowiges spreek hulle ten gunste van ’n onafhanklike Oekraïense kerk uit, ’n sogenaamde outokefale kerk met Oekraïens as kerktaal en ’n eie patriarg - ’n droom wat in die Russiese Ryk nie vervul is nie. Eers met die tsaar se abdikering het gelowiges ’n kans gesien vir ’n selfstandige kerk. So is op 9 Mei 1919 die eerste Oekraïense liturgie in die Garnisoenkerk in Kijif gevier. Die skeiding van staat en kerk, wat deur die Bolsjewiste bewerkstellig is, het die amptelike registrasie van ’n Oekraïense kerk moontlik gemaak waarvoor die owerheid kerkgeboue beskikbaar gestel het. In September 1921 is die opperpriester Lipkofski as hoof van die outokefale Ortodokse Kerk van Oekraïne ingewy.
Eduard Rüppell
Hy vertrek op sy eerste ekspedisie in 1821 vergesel met sy geneesheer Michael Hey as sy assistent. Hulle reis deur die Sinaiwoestyn en in 1822 word hulle die eerste Europeërs om die Golf van Akaba te bereik. Hulle reis voort na Alexandrië via Berg Sinai. In 1823 seil hulle op die Nylrivier na Nubië, versamel monsters in die gebied suid van Ambukol, keer terug na Kairo in Julie 1825. Hulle beplan om deur Ethiopië te reis maar bereik net Massawa weens siektes.
Tim Berners-Lee
Belangrikste prestasies
Sy talle toekennings sluit in die Kilby Foundation se Toekenning vir Jong Nieuligter van die Jaar (1995), die Charles Babbage-toekenning (1998) en die Pionierstoekenning van die Electronic Freedom Foundation (2000). Hy het ook eregrade van verskeie universiteite ontvang en is 'n distinguished fellow van die Britse Rekenaarvereniging, 'n ere-genoot van die Instituut vir Elektriese Ingenieurs en 'n MacArthur-genoot.
NG gemeente Walmer
Die NG gemeente Walmer is op 19 Oktober 1929 as die derde gemeente van die Nederduitse Gereformeerde Kerk in die stad Port Elizabeth gestig en het eers bekendgestaan as Port Elizabeth-Suid toe dit 'n baie groter gebied as net die voorstad Walmer ingesluit het.
Agtergrond
Eers in die twintigste eeu het 'n klein insypeling van Afrikaners begin in die Baai. Die eerste gemeente, NG gemeente Port Elizabeth, is eers in 1907 gestig, maar met net 220 lidmate, wat meestal uit verarmdes bestaan het. Die eerste leraar moes in 'n ou pakhuis kom woon. Die nywerheidsontwaking ná die Eerste Wêreldoorlog in 1918 het egter veral Port Elizabeth bevoordeel, want naas handelstad het dit ook 'n fabriekstad geword. So volg die tweede NG gemeente in 1928 toe Pienaarswyk, so genoem na ds. D.J. Pienaar, afstig van die moedergemeente as die NG gemeente Port Elizabeth-Sentraal.
Verskuiwing van die kerkgebou
Met die koms van ds. Jacobs het 'n nuwe tydperk in die gemeente se bestaan aangebreek. Omdat die ou Presbiteriaanse kerk in 'n gemengde woonbuurt gestaan het (in die dae voor die invoering van groepsgebiede), het die gemeente PE-Suid gevoel dat die tyd aangebreek het om 'n nuwe Godshuis te bou in 'n blanke woonbuurt, een wat ook meer sentraal geleë was ten opsigte van die toe reuse-gemeente van meer as 33 by 22 km. Destyds was daar sewe verskillende woonbuurte binne die gemeentegrense wat in baie opsigte heeltemal van mekaar geskei was. Destyds het die kerkraad besluit dat Walmer, met sy teerstrate en immergroen bome, die mooiste was en daar is dan ook in Julie 1949 ’n perseel vir ’n kerkgebou aangekoop. Die hoeksteen van dié siersteengebou is op 5 Augustus 1950 gelê en die inwyding kon op 27 Januarie 1951 plaasvind. Dié gebou bied sitplek aan 600 mense. In die dae toe die kerkgebou opgerig is, het die gemeente 1 600 lidmate en 3 000 siele getel. Deur talle afstigtings (byvoorbeeld Port Elizabeth-Oos in 1952) het dit eindelik gekrimp tot hoofsaaklik die woonbuurt Walmer en 345 belydende lidmate in 2013.
Bastille (dubbelsinnig)
Bastille kan na een van die volgende verwys:
Lubbers III-kabinet
Die Eerste Minister en minister van Algemene Sake was Ruud Lubbers van die CDA-party gewees.
Japan Nasionale Roete 336
Japan Nasionale Roete 336 is 'n nasionale snelweg in Japan.
Ed Ames
Ed Ames (9 Julie 1927-21 Mei 2023) was 'n Amerikaanse akteur. Hy was bekend vir sy rolle in die rolprente Daniel Boone: Frontier Trail Rider (1966) en The War Wagon (1967), en in die televisiereekse Daniel Boone (1964) en Greatest Heroes of the Bible (1978).
Pous Clemens X
Clemens X was die 239ste pous van die Rooms-Katolieke Kerk van 1670 tot 1676.
Hidroksied
'n Hidroksied is 'n diatomiese anioon met chemiese formule. Dit bestaan ​​uit 'n suurstof- en waterstofatoom wat deur 'n enkele kovalente binding aanmekaar gehou word, en dra 'n negatiewe elektriese lading. Die hidroksied-ioon kom natuurlik teen lae konsentrasies in water voor. Dit funksioneer as 'n basis, 'n ligand, 'n nukleofiel en 'n katalisator. Die hidroksied-ioon vorm soute waarvan sommige in waterige oplossing dissosieer (meestal die hidroksiede van die alkalimetale soos natriumhidroksied  of kaliumhidroksied ) en sodoende opgeloste hidroksiedione bevry. 'n Hidroksied wat aan 'n sterk elektropositiewe middelpunt geheg is, kan self ioniseer, wat 'n waterstofkatioon bevry, wat die ouerverbinding 'n suur maak.
Hidroksied-iooneinskappe
en dus is die konsentrasie van hidroksied-ione in suiwer water omtrent 10−7mol∙dm−3. Die pH en pOH van suiwer water is dus beide omtrent 7 teen omgewingstemperatuur.
Toepassings
Natriumhidroksiedoplossings, ook bekend as loog en bytsoda, word gebruik vir die vervaardiging van houtpulp en papier, tekstiele, drinkwater, seep en skoonmaakmiddels, en as afvoerreiniger. Die wêreldwye jaarlikse produksie vanaf 2004 is ongeveer 60 miljoen ton. Die belangrikste vervaardigingsmetode is die chlooralkaliproses.
NG gemeente Kensington, Oos-Kaap
Die kern van die nuwe gemeente was die Eendragsaal en pastorie wat die moedergemeente hier laat bou het, juis met die oog op afstigting. Tydens die aanvanklike vakature het di. L.P. Spies en J.T.M. de Jongh van Arkel die werk hier waargeneem tot ds. P.J.J.S. Els van die NG gemeente Richmond in die Karoo op 8 Mei 1945 in die gemeente verwelkom is.
Binne die gemeentegrense was binne tien haar ná die afstigting 'n laerskool met 550 leerlinge en 20 onderwysers. Destyds het die Sondagskool 700 leerlinge gehad en 50 onderwysers. Die maatskaplike werk is eers deur die ACVV waargeneem, maar later het die werksters van die NG Sustersvereniging die werk oorgeneem.
Gereedskap
Geskiedenis
Meganiese toestelle het 'n groot uitbreiding in Antieke Griekeland en Antieke Rome beleef met die sistematiese werk van nuwe bronne van energie, veral water. Die gebruike het uitgebrei deur die Donker Eeue met die toevoeging van windmeule.
Eenvoudige masjiene
'n Eenvoudige masjien is 'n meganiese toestel wat die rigting of die grootte van 'n krag verander. Oor die algemeen is hulle die eenvoudigste meganismes wat gebruik maak van meganiese voordeel (ook genoem die hefboom) om krag te kan vermenigvuldig. Die ses klassieke eenvoudige masjiene wat gedefinieer word deur die Renaissance wetenskaplikes is:
Gebruik deur ander diere
Waarneming het bevestig dat 'n aantal spesies gereedskap kan gebruik, insluitend ape, bobbejane, olifante, verskeie voëls, en die see-otters. Filosowe het oorspronklik gedink dat net die mens oor die vermoë beskik om gereedskap te maak, totdat dierkundiges voëls en ape waargeneem het wat gereedskap maak. Nou kan dit moontlik betwyfel word of die mens die enigste spesie is wat gereedskap gebruik om ander gereedskap te maak.
Philip McLachlan
McLachlan het sy eerste klavieropleiding van sy moeder ontvang, maar hy het vroeg reeds besluit om nie die musiek sy loopbaan te maak nie, en sy verdere musiekstudie (klavier en orrel) gedurende sy universiteitsjare was dus slegs buitemuurse aktiwiteite. In April 1945 het hy 'n pos as dosent in musiek en natuurleer aan die onderwyserskollege op Graaff-Reinet aanvaar.
Jean-Bédel Bokassa
Jean-Bédel Bokassa (Bobangui, 22 Februarie 1921 - Bangui, 3 November 1996) was van 1966 tot 1976 president en van 1976 tot 1979 as Bokassa I keiser van die Sentraal-Afrikaanse Republiek.
Japan Nasionale Roete 339
Japan Nasionale Roete 339 is 'n nasionale snelweg in Japan.
Halley se Komeet
In 1986 was Halley die eerste komeet wat in detail deur ruimtetuie bestudeer is en dit was die eerste waarnemingsdata oor die struktuur van ’n komeetkern en die vorming van ’n koma (atmosfeer). Hierdie waarnemings het ’n aantal bestaande voorspelling bevestig, onder meer die "vuil sneeubal"-teorie van Fred Whipple dat Halley moet bestaan uit ’n mengsel van vlugtige ys – soos water, koolstofdioksied en ammoniak – en stof. Die sending het ook die mens se begrip van Halley verbeter, soos dat sy oppervlak grootliks bestaan uit stowwerige, nievlugtige materiaal en dat net ’n klein deel daarvan ysagtig is.
Uitspraak
Die komeet se naam word dikwels uitgespreek asof dit met die Engelse woorde valley of daily rym. Die spelling van Edmond Halley se naam in sy leeftyd het ingesluit Hailey, Haley, Hayley, Halley, Hawley en Hawly, en dit is dus onseker hoe dit destyds uitgespreek is.
Bolsheviks Party of South Africa
Die party het deelgeneem aan die 2016 Munisipale verkiesing, met drie setels in die Elias Motsoaledi Plaaslike Munisipaliteit (deel van die Sekhukhune Distriksmunisipaliteit) gewen en betwis die 2019 algemene verkiesing in die Limpopo-provinsie.
Lubbers I-kabinet
Die vise-premier was Gijs van Aardenne (ook minister van Ekonomiese Sake) van die VVD-party gewees.
Landskap-ingenieurswese
Besproeiing Ingenieurswese-Graad: Stigter
Die vader van die eerste Besproeiing Ingenieurswese-Graad in die Amerikas was Louis George Carpenter (28 Maart 1861 – 12 September, 1935). Hy was 'n kollege-professor en later die dekaan van Ingenieurswese en Fisika by die Colorado-staatsuniversiteit, voorheen bekend as die Colorado Landbou Kollege. Hy was ook 'n ingenieur, 'n wiskundige en 'n besproeiing- en raadgewende ingenieur.
Casparus de Wet
Herkoms en Anglo-Boereoorlog
Vir die tienerjarige Casparus de Wet se gesin het die Tweede Vryheidsoorlog (1899–1902) groot smart gebring. As waarnemende kommandant van die Ladybrandse kommando het sy vader op 11 Desember 1899, presies 'n maand nadat die vyandighede begin het, tydens die Slag van Magersfontein gesneuwel. Sy moeder en drie van sy sibbes is oorlede in 'n konsentrasiekamp, terwyl 'n broer as krygsgevangene op die eiland St. Helena aan maagkoors beswyk het. Die dertienjarige De Wet het saam met sy ouer broers by die Ladybrandse kommando aangesluit, maar omdat hy nog so jonk was, is hy nie tot die gevegslinies toegelaat nie en moes hy diens doen in die voorrade-afdeling. In April 1901 is hy en sy drie broer krygsgevangene geneem en na St. Helena gestuur, waar ook hy ernstig siek aan maagkoors geword het, maar kon oorleef danksy 'n sterk gestel en onverbiddelike gees.
Michael Flynn
Generaal Michael T. Flynn (Desember 1958 – ) is 'n Amerikaanse driester-generaal wat 24 dae as nasionale veiligheidsraadgewer van die Amerikaanse president Donald Trump gedien het.
President Trump het in November 2020 'n volle presidensiële kwytskelding aan Gen. Michael Flynn verleen. Dit volg na 'n memorandum deur die Departement van Justisie waarin 'n uitgerekte geskiedenis van wangedrag deur die aanklaers uiteengesit is en waarin 'n mosie om die saak van die hand te wys aan die hand gedoen is.
Casparus de Wet
Skrywer
Prof. De Wet wou ’n algemene Calvinistiese tydskrif sien verwesenlik. Daartoe het hy doelbewus gewerk. Hy het van die begin af artikels oor opvoeding, natuurwetenskappe, wysbegeerte, geskiedenis ens. verwelkom. Met die negende nommer het hy die blad ’n tweemaandelikse uitgawe gemaak en ’n hele lys van vaste medewerkers betrek: Teologie, Opvoedkunde, Wysbegeerte en Sielkunde, Geskiedenis, Ekonomie en Staatsleer, Natuurwetenskappe, Taal en Lettere. Met die 21ste nommer word die blad weer kwartaalliks en word die redaksie ingrypend aangevul deur by die teoloë ook ’n opvoedkundige en ’n natuurwetenskaplike te voeg. Die lys van vaste medewerkers het egter bly staan. Toe het die blad in sy oë sy hoogste vorm bereik. In die 24ste nommer (Junie 1933) kondig prof. De Wet aan dat die blad nou tot ’n nuwe blad georganiseer word. In Augustus 1933 verskyn die eerste nommer van Koers. Die organisasie is uitwendig-formeel; prinsipe, grondslag en doel bly onveranderd. Prof. De Wet, al het hy uit die redaksie getree, het bly saamwerk.
Waardering
Hy word, volgens die Gereformeerde geskiedskrywer dr. G.C.P. van der Vyver, veral onthou vanweë sy begeesterde preke, klinkklare gedagtes en voedingsryke dieptes. Op die preekstoel was hy in sy element, ’n gevoelvolle vertolker van die evangelie.
Titaan (maan)
Atmosfeer
Titaan is die enigste maan met 'n volledig ontwikkelde atmosfeer wat uit meer as slegs spoorgasse bestaan. Waarnemings van die Voyager-sondes het getoon dat die atmosfeer selfs dikker as dié van die Aarde is, met 'n oppervlakdruk ongeveer 1,45 maal dié van die Aarde. Hierdie digte atmosfeer bevat duistere, mistige lae wat die meeste sigbare lig van die Son en ander bronne blokkeer en sodoende die oppervlak van Titaan wegsteek. Die atmosfeer is só dig dat mense daardeur sou kon swem of vlieg, met behulp van "vlerke" aan hul arms vasgeheg. Die laer swaartekrag op Titaan beteken dat die atmosfeer verder uitwaarts strek as die Aarde s'n, dermate dat die Cassini-ruimtetuig selfs op 'n afstand van 975 km aanpassings teen die atmosferiese weerstand moes maak, om in 'n stabiele wentelbaan te bly.
Datsun Go
Variante
In Indonesië is die Go Panca beskikbaar in 3 afwerkings: T (Rp 96.000.000), T-opsie (Rp 96.500.000) en T Active (Rp 99.900.000). As die topmodel, kom die T Active met al die toerusting wat die T en T-opsie het, plus: aerostelle, bakwerkgietsels, silwergeverfde groeperings, ens.
Otomangue
Die grootste tale (volgens moedertaalsprekers) is: Mixteeks (480 000) en Zapoteeks (450 000). Albei behoort tot Meksiko se mees gebruikte inheemse tale net na Nahuatl en Majaans.